Շարունակելով այցը նախարարը համայնքների ղեկավարների, վարչական ներկայացուցիչների և ավագանու անդամների հետ հանդիպումներ է ունեցել Դսեղի “ՔՈԱՖ” սմարթ կենտրոնում և Վանաձորի մարզպետարանում: Խորհրդակցությունների ընթացքում քննարկվել են համայնքի սեփական եկամուտների հավաքագրման, զբոսաշրջությանը, ճանապարհային և էներգետիկ հիմնախնդիրներին, արտագաղթին, աղբահանությանը վերաբերող մի շարք հարցեր: Ընդգծելով աղբահանության խնդրի հրատապ լուծման անհրաժեշտությունը՝ նախարարը տեղեկացրել է, որ կառավարությունը այժմ քննարկում է աղբահանության հայեցակարգը, և հավելել, որ դրանում իրենց ներդրումը պետք է ունենան նաև համայնքների ղեկավարները՝ ներկայացնելով ինչպես խնդիրների համապարփակ նկարագրեր, այնպես էլ դրանց լուծման ծրագրային առաջարկներ: